
EDITORYAL 
Samantalahin ang napakalubhang 


pampulitikang krisis ng naghaharing sistema! 
Isulong at ibayong palakasin 
ang rebolusyon 

at ibagsak ang rehimeng 
US-Estrada! 


ng ibayong paglubha ng krisis pampulitika 

ng naghaharing reaksyunaryong sistema ay 

lumilikha ng lalong umtinam na sitwasyon 
upang mabilis na sumulong at lahatang-panig na 
makapagpalakas ang rebolusyonaryong kilusan. 
Kailangang mahigpit na ipatupad ang mga 
tungkulin at walang-pagod na kumilos ang mga 
rebolusyonaryong pwersa upang pagkaisahin at 
pamunuan ang milyun-milyong 
mamamayan sa pakikibaka para 
ibagsak ang naghaharing 
rehimen; at mapukaw at 
maorganisa sila para sa 
mas matagal at 
mahirap na 
rebolusyonaryong 
pakikibaka. 

aanyaya sa mga mambabasa na mag-ambag sa 
pagpapahusay ng ating pahayagan sa 

Maaaring makuha ang pinakahuling isyu ng Ang 
Bayan sa internet. Magtungo sa 

Tatanggap din ng mga liham sa 

DUMARANAS NG NAPAKASIDHING PAMPULITIKANG KRISIS ANG 
naghaharing sistema. Kinatatampukan ito ng lumalawak na pagkilos 
ng mamamayan, ng tuwirang banggaan ng mga reaksyunaryong 
paksyon at ng sagad-sagarang pagkakahiwalay ng naghaharing 
rehimeng Estrada. Sa kabila ng konsensus sa pagitan ng iba't ibang 
paksyon ng naghaharing uri na kailangang mabilis na lutasin ang 
krisis pampulitika, hirap na hirap silang resolbahin ito dahil sa 
pagbubuhul-buhol ng mga personal at paksyunal na ambisyon, 
interes ng malalaking negosyo, interes ng mga sindikatong kriminal 
at iba pa. 

Isang magandang pangyayari ang pagkalas ni Luis “Chavit” 
Singson sa sindikatong kriminal ni Estrada-Atong Ang at pagtestigo 
niya laban sa malawak na korupsyon, operasyong kriminal at 
kabulukan sa gubyernong Estrada. Inengganyo nito ang mga 
reaksyunaryong anti-Estrada, sa partikular ang paksyong Ramos 
at Aquino, na lumantad at makiisa sa panawagan at mga pagkilos 
upang patalsikin si Estrada. Pinasiklab nito ang kasalukuyang 
pampulitikang krisis ng naghaharing sistema. 

Patuloy na lumalawak ang nagkakaisang prenteng anti-Estrada 
ng mga pwersang patriyotiko at demokratiko. Kabilang dito ang 
mga organisasyon ng batayang masang manggagawa at magsasaka, 
ng sektor ng kababaihan, kabataan, mga propesyunal, kawani ng 
pamahalaan pati na ang mga mayor na sektang relihiyoso, mga 
akademikong institusyon at mga pulitikong anti-Estrada. 

May umiiral na koordinasyon at tulungang pormal at di pormal, 
hayag at lihim sa mga pagsisikap na wakasan ang rehimeng Estrada. 
Nanawagan si Jaime Cardinal Sin at Corazon Aquino para sa 
pagbibitiw o pansamantalang pagbabakasyon (leave of absence). 
Dahan-dahan ay nakatipon ng tagasuporta sa kongreso ang 
resolusyon para sa impeachment (pagtanggal sa pwesto) ni Estrada 
habang patuloy na isinasagawa ang pagdinig sa Senado ng kaso sa 
hweteng na lalong nagdedetalye sa mga iligal na operasyon at 
katiwalian ng gubyernong Estrada. Sa masmidya, ibinubunyag ang 
daan-daang milyong pisong mga mansyon ni Estrada at ng kanyang 
mga asawa sa mga eksklusibong subdibisyon na ibayong 
nagpapaapoy sa galit ng mamamayang Pilipino. 

Lahat ng mga ito ay ambag sa pangkalahatang pagsisikap na 
pabagsakin ang gubyernong Estrada. Subalit ang higit na mahala- 
gang pagtuunan ng pansin at pagpupunyagi ay ang ibayong mas 
demokratiko at makapangyarihang paglahok ng milyun-milyong 
mamamayan sa mga dambuhalang kilos-protesta sa lansangan. Ang 
halaga nito ay pinatunayan ng pag-aalsa sa EDSA noong 1986 na 
nagpabagsak kay Marcos kaalinsabay ng rebelyon ng militar at 
pulisya. Ang tuluy-tuloy na paglawak ng mga kilos-protesta ay 
mapagpasyang salik sa paglaban kay Estrada. Dahil ito ang 
nagbibigay-lakas at bigat sa iba pang mga paraan ng pagpapatalsik 
kay Estrada, kailangan itong pagtulungan ng lahat ng pwersang anti- 

Estrada. 

Nag-iilusyon si Estrada na lilipas din ang krisis pam- 
pulitikang yumayanig sa kanyang poder. Sinisikap niyang 
hatiin ang nagkakaisang prenteng anti-Estrada sa pama- 
magitan ng mga populistang islogan at pangungutya sa 
lumalawak na protesta bilang pakana lamang ng 
“mayayamang” kalaban niya sa pulitika. Ginagamit niya ang 
mga maralitang lungsod upang magdaos ng mga palabas 
na pamamahagi ng lupa, at tulad ni Marcos, nag-oorganisa 
si Estrada ng mga panatikong loyalista at gumagamit ng 
pondo ng gubyerno upang hakutin sila sa mga raling maka- 
Estrada. 

Ipinananakot ni Estrada na mayroong mga nagpaplano 
ng pambobomba at panununog upang 
bigyang-matwid ang paggamit ng 
pwersa sa pagsupil sa mga aksyong 
masa. Subalit ang ganitong mga 


Subalit ang higit na 
mahalagang pagtuunan 


ng IMF sa bagong S310-milyong pautang matapos 
tanggihan ang ipinanukalang mas mataas na mga target sa 
depisito sa badyet ng gubyerno. 

Itinutulak ng imperyalismong US ang mabilis na paglutas 
sa krisis sa pulitika ng naghaharing sistema. Nangangamba 
ito na habang tumatagal, lumalalim at nagiging mahirap 
paghilumin ang nililikha nitong lamat sa naghaharing sistema, 
kabilang na ang posibilidad na muling sumambulat ang 
tuwirang armadong banggaan ng magkakalabang 
reaksyunaryong paksyon. Gayundin, nangangamba ang US 
na ibubunsod ng krisis na ito ang paglawak at paglakas ng 
ligal na demokratikong kilusan at ng rebolusyonaryong 
armadong kilusan sa kanayunan. 

Sa kabila ng mga senyales ng US, 
patuloy na nagmamatigas si Estrada na 
kumapit sa poder. Lahat ng mga 
iniaalok na opsyong ligal ay tinanggi- 


hakbang ay lalo lamang nagpapagalit ng pansin at han niya kabilang na ang kanyang 
sa mamamayan at nag-uudyok sa aabupunvaai av an pagbibitiw, pansamantalang pagbaba- 
kanila na lalo pang lumaban. p gp punyagiay-ang kasyon at pagbibigay-daan sa snap 

Ginagamit rin ni Estrada ang ibayong mas election. Dahil dito, kumikitid ang 
maliliit na kontra-rebolusyonaryong demokratiko at puwang para sa mabilis at mahinahong 
grupo, partikular ang Sanlakas- m akapangyarihang paglutas sa pampulitikang krisis ng 


BMP. Sa pananawagang magbitiw 
ang lahat ng pambansang upisyal ng 
reaksyunaryong gubyerno at 
“baguhin ang sistema”, layunin ng 
mga grupong ito na lumikha ng lamat 
sa nagkakaisang prenteng anti- 
Estrada, maling palawakin ang tar- 
get ng protesta upang pahinain o ilayo ang puntirya kay 
Estrada at palabasing mababago ang sistema ng gubyerno 
kahit walang rebolusyonaryong pakikibaka o sa simpleng 
pagtanggal o pagbibitiw ng ilang upisyal. Maari rin silang 
maglunsad ng mga pakanang insureksyunista, tulad ng 
panununog ng bus, paninira ng mga ari-arian at iba pa 
upang bigyang-matwid ang opsyon ni Estrada na ipataw 
ang batas militar. 

Ngunit lahat ng plano ni Estrada na manatili sa poder 
ay tiyak na lulunurin ng agos ng protesta. Gumegewang 
na ang kaniyang rehimen. Ilang panahon na lamang ay 
babagsak ito katulad ng pagbagsak ng diktadurang 
Marcos. 


SA AKTWAL, INILAGLAG NA NG IMPERYALISMONG US SI 
Estrada dahil sagabal na ito sa kapanatagan ng naghaharing 
sistema. Ang pinakamalaking senyales nito ay ang pagkakait 

paglahok ng milyun- 
milyong mamamayan sa 
mga dambuhalang kilos- 
protesta sa lansangan. 


naghaharing sistema. Sa kabilang panig, 
binibigyan nito ng puwang at pag- 
kakataon na makapagpalawak at 
makapagpalakas ang mga kilos- 
protesta hanggang makapag-ipon ito ng 
sapat na lakas upang ibagsak si Estrada. 
Anuman ang maging paraan ng 
pagwawakas sa rehimeng Estrada at sinuman ang humaliling 
pinuno ng reaksyunaryong estado, hindi ito magreresulta 
sa katatagan ng naghaharing sistema. Sadyang lumiliit nang 
lumiliit ang espasyo para mahinahong magsamahan at 
maghatian ang magkakalabang reaksyunaryong paksyon 
sa burukratang kapitalistang operasyon at iba pang 
pakinabang at pribilehiyo sa estado poder. 
Kakailanganing harapin ng papalit na gubyerno ang 
demokratiko at patriyotikong interes ng mamamayan. Ang 
mga aksyong masang magpapabagsak kay Estrada ay tiyak 
na magtataas sa antas ng kamulatan, kapasyahan at 
kakayahang lumaban ng mamamayan. Haharapin din ng 
hahaliling gubyerno ang nag-iibayong lakas ng rebolus- 
yonaryong kilusan, laluna ang umiigting na rebolusyonar- 
yong armadong pakikibaka sa kanayunan. Hindi magiging 
kasindali para sa bagong gubyernong ito na walang- 
pakundangang lapastanganin at yurakan ang pambansa B 

Sa harap ng malubhang krisis sa pulitika 


Patuloy ang pagdausdos 


ng ekonomya 


A= ekonomya ng Pilipinas ay patuloy na dumadausdos sa harap ng 
pagsidhi ng pampulitikang krisis ng naghaharing sistema. Dahil 
atrasado at walang mga saligang industriya ang ekonomya ng Pilipinas, 
ito ay palagiang nasa krisis; at madaling sumasadsad bunga ng mga 


kombulsyon sa pulitika. 


Sa loob lamang ng isang buwan, 
dumausdos ang halaga ng piso laban 
sa dolyar mula sa mahigit lamang P46 
sa $1, hanggang sa mahigit P50 bawat 
dolyar. Kahit ang mga “manunuri” ay 
tumatanggi nang magbigay ng kanilang 
pagtaya sa aabuting pagbagsak ng piso. 

Sa desperasyong pigilin ang 
walang tigil na pagbagsak ng halaga 
ng piso, patuloy na itinataas ng Bangko 
Sentral ang mga interest rate sa 
pautang sa hangaring akitin ang mga 
ispekulador sa salapi na bumili ng piso. 


Dahil sa hakbanging ito, itinaas ng mga 
bangko nang hanggang 18 puntos sa 
porsyento ang interes sa kanilang mga 
pautang at itinulak ito hanggang 35%. 

Pumipinsala ito, higit sa lahat, sa 
mga lokal na maliit at panggitnang 
negosyo na nakasalalay sa mga 
inaangkat na hilaw na sangkap para 
sa produksyon. Maliit din ang tantos 
ng tubo ng mga negosyong ito kayat 
madaling tumitiklop sa mataas na 
interes sa pautang. Sa mga nakaraang 
buwan bago nitong mabilis na 


pagdausdos ng halaga ng piso, naitala 
na ang pagbagsak ng importasyon. 
Ang pagsasara ng Sarao Motors, Inc., 
isa sa pinakakilalang nag-aasembol ng 
mga pampasaherong dyip ay nagpa- 
patampok sa pagsadsad ng lokal na 
produksyon. 

Bumagsak din nang 21.446 ang 
dayuhang pamumuhunan nitong 
ikalawang kwarto mula P10.7 bilyon 
patungong P8.44 bilyon. Inaasahang 
patuloy pa itong babagsak sa ikatlong 
kwarto lalo't binigyan ng negatibong 
grado ng mga dayuhang bangko at 
institusyong pampinansya ang eko- 
nomya ng bansa. 

Ang stock market sa Pilipinas ay 
sinasabing isa sa limang pinaka- 
masama sa buong mundo. Para itong 
may nakahahawang sakit na iniiwasan 
ng mga ispekulador sa stocks. Sa loob 
lamang ng ilang araw, bumagsak nang 
87 puntos ang stock exchange mula 
1,373 (Oktubre 5) hanggang 1,282 
puntos (Oktubre 16). 

Said na said na ang pondo ng 


4 at demokratikong interes ng mamamayan sa takot na 
sapitin nito ang sinapit ni Marcos at sasapitin ni Estrada. 


BUONG KATIYAKAN NA ANG TATAYONG GUBYERNO MATAPOS 
ibagsak ang rehimeng Estrada ay magiging papet din ng 
imperyalismong US at magsisilbing tagapangalaga ng 
estadong neokolonyal. Ang rebolusyonaryong proseso ng 
pagpapalaya sa Pilipinas mula sa imperyalistang kontrol ay 
higit na mas kumplikado at mahirap kaysa pagpapabagsak 
sa gubyerno ni Estrada. 

Kaya kinakailangang samantalahin ng mga 
rebolusyonaryong pwersa ang kasalukuyang pampulitikang 
krisis ng naghaharing sistema upang mabilis na isulong at 
palakasin ang rebolusyonaryong kilusan. 

Tungo rito, isinaad sa pahayag ng Komiteng 
Tagapagpaganap-Komite Sentral ng Partido nitong 
Oktubre 14 ang sumusunod na tungkulin: (1) ilunsad ang 
mga taktikal na opensiba at paigtingin ang armadong pakiki- 
baka, (2) paigtingin ang mga protesta at pakikibakang masa, 
(3) palawakin at pasiglahin ang mga kampanyang antipyudal 

at iba pang kampanyang masa sa kanayunan kasabay ng 
pagpapaigting ng pakikidigmang gerilya: (4) mapangahas 
na palawakin ang mga ugnay at magpakahusay sa mga 
taktikang nagkakaisang prente; (5) palawakin ang gawaing 
propaganda at edukasyong pampulitika, at (6) mapangahas 
na palawakin ang Partido nang hindi pinalulusot ang ni isang 
masamang elemento. Responsibilidad ng lahat ng kasapi 
at yunit ng Partido na pag-aralan ang pahayag na ito at 
iangkop at ipatupad ang mga nakasaad na tungkulin sa kani- 
kanilang saklaw. 

Ang mga rebolusyonaryong pwersa ay nangunguna sa 
paglantad at paglaban sa papet, pasista at bulok na 
gubyernong Estrada. Mananatili itong nasa unahan ng 
pagsisikap na ilantad at labanan ang mga susunod pang 
papet na gubyernong ihahalili sa tuktok ng estadong 
neokolonyal habang patuloy na pinanghahawakan ang mga 
pangmatagalang tungkulin ng hakbang-hakbang na pag- 
lipon ng armado at organisadong lakas at baha-bahaging 
pagdurog sa kaaway hanggang hinog na ang sitwasyon 
upang ibagsak ang naghaharing sistema. m 

gubyerno. Nitong Setyembre pa la- 
mang ay umabot na sa P82.983 
bilyon ang depisito sa badyet ng gub- 
yerno, mas mataas nang mahigit P35 
bilyon kaysa isang-taong target na 
P62.5 bilyon. Tinataya ng gubyerno 
na aabot ito sa P110 bilyon sa buong 
taon, katumbas halos ng P111.7 
bilyong depisito noong 1999 lalupa't 
tumangging magbigay ng bagong 
pautang ang IMF at patuloy na hindi 
maabot ang mga target sa ibebentang 
mga korporasyong pampubliko. 
Ang masang anakpawis ang 
pangunahing binibigwasan ng pag- 
dausdos ng krisis sa ekonomya. 
Patuloy na lumalaki ang bilang ng mga 
walang hanapbuhay. Sa upisyal na 
estadistika ng gubyerno, umaabot na 
sa 11% ang tantos ng disempleyo, 
ang pinakamataas mula 1986. Kung 
tutuusin, aabot sa mahigit 56% o 
lagpas 28 milyon ang walang trabaho. 
Napakababa ng P26.50 dagdag 
sa minimum na sahod na inaprubahan 
ng gubyerno nitong Oktubre 6. Ma- 
layung-malayo ito sa ipinaglalabang 


Nagtuturong makibaka 

Ang aping kalagayan 
ng mga guro 

sa bansa 


M alaon nang api ang mga guro sa bansa. At lalo pang tumitindi ang 
pang-aapi sa kanila sa matapat na pagsunod ng rehimeng Estrada 
sa kautusan ng IMF-World Bank na sistematikong bawasan ang badyet 
para sa mga serbisyong panlipunan kabilang ang edukasyon. Mas nasa 
interes ng rehimen na maglustay ng pera sa mapanalantang digma laban 
sa mamamayan kaysa pahusayin ang kalagayan ng mga guro. 


NAPAKABABA NG SWELDO NG MGA GURO paaralan at umaabot lamang sa 
sa bansa. Sa kabila ng deklarasyon ng P4,967.02 ang kanilang take home 
National Statistics Office na ang pay. Sa iba pang mga rehiyon, minsa”y 
monthly poverty threshold ay P2,200 na lamang bawat buwan ang 
P13,260.00, umaabot lamang sa take home pay, katulad ng kaso sa 
P9,464.50 ang kabuuang 
batayang sweldo (gross ba- 
sic salary) ng mga guro. Sa 
National Capital Region, 


P125 dagdag sa sahod ng mga mang- | umaabotlamang 
gagagawa at sa tuluy-tuloy na pagtaas | sa karaniwang 
ng presyo ng mga bilihinbunga ng | P6,000 ang ka- 


buuang buwa- 
nang sweldo 
ng mga guro 
sa priba- 


pagtaas ng presyo ng mga 
produktong petrolyo. Sa Y 
unang linggo ng Nobyembre, N 
nakatakda na namang magtaas W 
nang hanggang piso bawat litro ang “~ 
mga dambuhalang kumpanya sa 
langis. 


HABANG PATULOY NA LUMALALA ANG 
pampulitikang krisis ng naghaharing 
sistema, patuloy ding dumadausdos 
ang ekonomya. Gayunpaman, kahit 
malutas ang kasalukuyang krisis sa 
pulitika, magpapatuloy ang krisis sa 
ekonomya at magbubunsod ito ng mas 
malalala pang pampulitikang krisis sa 
naghaharing sistema sa hinaharap. Œ 


Our Lady of Purity Academy sa 
Negros Occidental. 

Mas masahol, samutsaring kaltas 
pa ang ginagawa ng rehimen sa 
kakarampot na sweldo ng mga guro. 
Ayon na mismo sa pag-aaral ng Sen- 
ate Committee on Education, Culture 
and Sports, 96% ng sinarbey na mga 

guro ang nakatatanggap lamang ng 
kalahati ng kanilang buwanang sweldo 
dahil sa mga kaltas, at 25,584 ang nag- 
sabing kinakaltasan nang mahigit 50% 
ang kanilang kabuuang sweldo. 
Malaking suliranin din ang madalas 


na pangangailangan 
para sa karagdagang 


ang rehimen sa 


guro. 


na pagkaantala ng kakarampot na 
ngang sweldo. Ayon sa parehong pag- 
aaral, 72,400 o 70% ang nagsabing 
natanggap nila ang kanilang unang 
sweldo isa hanggang tatlong buwan 
matapos ang unang araw ng trabaho. 
Dahil kulang na kulang ang sweldo 
sa pang-araw-araw na pangangaila- 
ngan ng kani-kanilang pamilya, 
napipilitang lumapit sa mga pribadong 
nagpapautang (private lenders) ang 
mga guro. Noong 1999, umabot sa 
P10 bilyon ang kabuuang di nababa- 
yarang utang ng may 300,000 guro sa 
pampublikong paaralan. Ang mga 
pribadong nagpapautang na ito, na 
umaabot sa 112, ay aprubado (ac- 
credited) mismo ng DECS at 
sumisingil ng 36-108% interes sa 
pautang. Noong 1998, kumita ang 
nangungunang 10 sa mga ito ng P5.5 
bilyon o 74% ng kabuuang P7.5 
bilyong kinaltas sa mga guro. 
Kasabwat ng mga buwayang ito 
ang DECS sa pagsagpang sa des- 

Sa kabila ng papahigpit 


guro, nakatuon ngayon 


malawakang tanggalan 
ng mga pampublikong 


perasyon ng mga guro. May 2% bahagi 
ang DECS sa bayad sa pagkakautang 
ng mga guro na kinakaltas sa kanilang 
sweldo bilang service fee umano ng 
mga nagpapautang sa DECS. Noong 
1998, sa P13 milyon bawat buwan, 
nagkamal ang DECS ng 
P157 milyon mula sa244 ito. 
Idinadahilan ng DECS na 
ipinandaragdag daw 

ang kalahati ng 
service fee na 
ito sa sweldo ng 

mga klerk na 

kumukulekta 
ng naturang 


Ang natitira 
raw ay napu- 
punta sa Pro- 
vident Fund 

na para uma- 
no sa mga 
programa 
sa pag- 
bibigay ng ayuda sa mga guro. Sa 
ngayon, hindi malinaw ang katayuan 
ng pondong ito. 

Marami ring kaso na kahit bayad 
na ang mga guro ay kinakaltasan pa 
rin ang sweldo para sa pagkakautang 
dahil sa magulong sistema ng 
pagrerekord. 

Sa halip na pataasin ang sweldo 
ng mga guro upang maiwasan ang 
pagkakalubog ng mga ito sa utang, mas 
pinaplano pa ngayon ng DECS at ng 
Government Service Insurance Sys- 
tem (GSIS) na pagkakitaan ang 
paghihikahos ng mga guro sa pama- 
magitan ng “pagpapahusay” ng sistema 
sa pagpapautang ng GSIS. 


bayarin. 4 


KASABAY NG IBA PANG SERBISYONG PAN- 
lipunan, sadyang pinaliliit ng rehimen 
ang badyet sa edukasyon. Sa kabila 
ng papahigpit na pangangailangan para 
sa karagdagang guro, nakatuon 
ngayon ang rehimen sa malawakang 
tanggalan ng mga pampublikong guro. 
Sa halip na paunlarin ang mga pam- 
publikong unibersidad at kolehiyo na 
hindi raw nakapapasa sa pamantayan 
ng gubyerno sa kalidad ng edukasyon, 
isasara o isasanib ang mga ito sa mas 
malalaki at mas mahuhusay na 
eskwelahan na magdudulot 
lamang ng pagtatanggal ng 
mga guro. Ayon mismo sa 
Commission on Higher Education, 
“dahan-dahan subalit tiyak” na 
mangangalahati ang 109 pampublikong 
kolehiyo at unibersidad dahil pagsa- 
sanib-sanibin ang mga ito. 

Kapag naglulunsad ng pakikibaka 
ang mga guro para sa makatarungang 
sweldo at benepisyo, nagpapalabas ng 
kautusan ang rehimen para papiliin sila 
sa pagitan ng kanilang pakikibaka at 
kasiguruhan sa trabaho. Halimbawa, 
upang hadlangan ang kanilang pakiki- 
baka para sa P3,000 across the 
board na pagtaas ng sweldo, 
nagpalabas ng kautusan ang rehimen, 
sa pamamagitan ng Professional Regu- 
lation Commission at Civil Service 
Commission, hinggil sa Licenture Ex- 
amination for Teachers (LET). Batay 
sa kautusang ito, tatanggalin umano sa 
serbisyo ang mga gurong hindi pa 
pumapasa sa LET. Matigas ding 
nagbanta ang PRC na papatawan ng 
parusang anim na buwan hanggang 
limang taong pagkakabilanggo at 
P5,000 hanggang P20,000 multa ang 
may-ari ng paaralan o guro na lalabag 
sa patakarang ito. 


DAGDAG NA PAHIRAP NG REHIMEN SA 
mga guro ang pagtatanggal ng kanilang 

mga benepisyo. Halos kauupo pa 
lamang ni Estrada at kasabay ng 
sunud-sunod na pagtaas ng presyo ng 
mga produktong petrolyo, tinanggal ng 
rehimen ang amelioration pay ng mga 
pampublikong guro. Noong nakaraang 
taon, tinanggal din ang taunang P7,000 
hazard pay. 
Noong Mayo 10, ipinahayag ni 
Sec. Andrew Gonzales, kalihim ng 
DECS, na P3,000 lamang ang ibibigay 
na clothing/uniform allowance sa 
mga guro. Ito ay sa kabila ng pagkaka- 
takda sa General Appropriations Act 
ng reaksyunaryong gubyerno na 
P4,000 
ang na- 
turang 
allow- 
ance. Ang 
P1,000 ay 


ang serbi- 
syo at be- 
nepisyong 
pangkalusugan sa mga gurong 
maghapong pagod sa pagtuturo. Sa 
isang buwan, P37.50 lamang ang 
kanilang Medicare. 

Halos 20% ng mga guro sa 
pampublikong paaralan ang walang 
sariling tirahan. Pinagtutubuan lamang 
sila ng rehimen sa mga programa nito 
sa pabahay. 

NAPAKASAMA RIN NG KUNDISYON SA 
pagtatrabaho ng mga guro. Ayon sa 
isang sarbey sa mga guro, 25% sa 
kanila ang nagtuturo sa silid-aralang 
walang kisame, 27% sa madidilim na 
silid-aralan, 20% sa kulob na silid- 
aralan, 55% sa walang elektrisidad, 
84% sa walang suplay ng tubig at 62% 
sa walang palikuran. 

Dahil sa kakulangan ng mga guro, 
napipilitan silang magturo sa napaka- 
raming estudyante (na umaabot 
hanggang 80). Dahil sa kakulangan sa 
silid-aralan, maraming guro ang 
nagtuturo sa ilalim ng mga punong- 
kahoy, sa mga gym, paradahan, pasilyo 
atiba pang lugar na hindi angkop para 
sa maayos na pagtuturo at pag-aaral. 

Kung sa bawat isang guro ay 
itutumbas ang 45 mag-aaral, nanga- 
ngailangan ang DECS ng 116,233 
karagdagang guro. Sa kabila nito, 


Nararapat lamang na patuloy na palakasin ng 
mga guro ang kanilang pagkakaisa at 
paigtingin ang pakikibaka para sa kanilang 
mga karapatan. 


5,890 lamang daw ang “kayang” 
tanggapin ng DECS ngayong taon at 
ang 605 nito ay mapupunta pa sa 
gawaing upisina. 

Inoobliga ng rehimen ang mga guro 
na gumampan ng mga trabahong labas 
sa pagtuturo nang walang sapat na 
kompensasyon. Sapilitan silang 
pinagtatrabaho sa panahon ng mga 
eleksyon para magbilang at magbantay 
ng mga balota. Sila rin pinakukuha ng 
sensus ng reaksyunaryong gubyerno. 


BATBAT NG KORUPSYON ANG DECS. 
Walang kahihiyang nilulustay para sa 
sariling luho ng matataas na upisyal nito 
ang pondong para sa mga guro at 


estudyante. Halimbawa, noong 
Setyembre, nabunyag ang pagwaldas 
ni Gonzales ng P24 milyon upang 
ipambili ng 24 na mamahaling sasakyan 
para sa kanilang kapakinabangan. 
Nitong unang linggo ng Oktubre, 
napabalitang pitong matataas na upisyal 
ng DECS sa Camarines Norte ang 
iimbestigahan dahil sa pagbebenta ng 
mga pusisyon sa mga guro. Ilang mga 
aplikanteng guro ang hiningan ng bayad 
kapalit ng pagtanggap sa trabaho o ng 
pagkapermanente sa serbisyo. 


SINASALUBONG NG PAGLABAN NG MGA 
guro ang pagpapabaya ng rehimen sa 
kanilang kapakanan at sa buong sektor 
ng edukasyon sa bansa. Noong naka- 
raang taon, militanteng nakibaka ang 
mga guro para sa P3,000 across the 
board na pagtaas ng sweldo, amelio- 
ration allowance at iba pang benepi- 
syo. Napilitang 
magbigay ng 10% 
pagtaas ng sweldo 
ang rehimeng Es- 
trada. Isang pani- 
mulang tagumpay 
ang natamo ng mga 
guro subalit dahil sa 
hindi pa rin sapat ang umento, tuloy 
pa rin ang kanilang pakikibaka para 
sa karampatang sweldo at mga 
benepisyo. Noong Agosto 18, pitong 
malalaking organisasyon ng mga guro 
sa pampublikong paaralan ang 
nanawagan para sa P2,000 dagdag sa 
kanilang take home pay. 

Nararapat lamang na patuloy na 
palakasin ng mga guro ang kanilang 
pagkakaisa at paigtingin ang pakiki- 
baka para sa kanilang mga karapatan. 
Nararapat ding patuloy na palakasin 
ang pakikipagkaisa sa iba pang sektor 
para sa pagpapabagsak sa rehimeng 
US-Estrada at laban sa naghaharing 
bulok na sistema. Œ 


Basurang iniwan ng US sa dating mga base militar 


Nakalalasong pamana 


pao na binabalewala ng imperyalismong US at ng rehimeng 
Estrada ang kapakanan ng daan-daang mamamayang biktima ng 
nakalalasong basurang iniwan ng mga tropang Amerikano nang kanilang 
lisanin ang dati nilang mga base militar sa Clark at Subic noong 1992. 


Patuloy ding nagbibigkis ng hanay 
ang mga biktima upang kundenahin 
ang pagbabalewalang ito at igiit sa 
gubyerno ng US at Pilipinas na linisin 
ang lasong iniwan sa mga base at 
bigyan ng karampatang danyos ang 
mga biktima. 

DUMARAMING BIKTIMA. Mula 
1995, mahigit 126 katao mula sa mga 
komunidad sa dating Clark Air Base 
sa Pampanga at Subic Naval Base sa 
Zambales ang namatay nang dahil sa 
kanilang eksposyur sa nakalalasong 
basura ng mga base militar. Di rin 
bababa sa 174 katao mula sa naturang 
mga lugar ang dokumentadong may 
malubhang karamdaman. Karamihan 
sa kanila ay may sakit na kanser. 

Marami sa mga biktima ay mga 
bata katulad ng anim-na-taong gulang 
na si Crizel Valencia, na namatay 
noong Hulyo sa sakit na lukemya. 
Nasalanta sa pagputok ng bulkang 
Pinatubo ang pamilya ni Crizel at 
inilikas sila ng gubyerno sa Clark Air 
Base Command evacuation center 
sa kabila ng panganib na dala ng 
kontaminadong tubig doon. Namatay 
rin noong Hulyo ang pitong-taong- 
gulang na si Rogelio Palo at ang 32- 
taong-gulang na si Marian Basilio, 
kapwa sanhi ng malalang anemya at 
sakit sa bato. 

Dalawang-daan pitumpu't dalawa 
(272) pang biktima ang mula sa 
evacuation center na pinagdalhan sa 
pamilya ni Crizel. Dalawampu't walo 

(28) naman ay mula sa isang maralitang 
komunidad sa tapat lamang ng dating 
Subic Naval Base. 

NAGHAHANAP NG KATARU- 
NGAN. Noong Hulyo 20 ay nagsampa 
ng kaso laban sa gubyernong US at 
rehimeng Estrada ang mga kamag- 
anak ng 300 biktima upang panagutin 
sila sa kanilang kriminal na 


pagpapabaya. Humihingi ng ZA 


$102 bilyon ang mga bikti- 
ma sa gubyernong US at 
P52 bilyon sa rehimeng 
Estrada bilang danyos. 
Isa pang kaugnay na 
kaso ang isasampa sa 
US. 

May 200 pang 
biktimang naka- 
hanay na magsam- 
pa ng sarili 
nilang kaso la- 
ban sa mga 
salarin. Bukod sa 
mga biktima ng naka- 
lalasong basura, sasa- 
ma sa mga magsa- 
sampa ng kaso ang 
mga pamilya ng mga 
sibilyang namatay at 
nasugatan bunga ng 
pagsasanay ng mga 
tropang Amerikano 
sa mga firing range 
sa Subic mula pa 
noong dekada 
1970. Marami sa 


PANAGUTIN 
ANG 


US?! 


mga biktimang ito ay mga maralitang 
namumulot ng basura sa paligid ng 
base at mga katutubong Aeta na 
nakatira at ngangaso sa kagubatang 
pinagdausan ng mga pagsasanay. 

Bago nito, may isa nang class suit 
na isinampa noong 1992 ang 1,000 
dating manggagawa ng Ship Repair 
Facility sa Subic Naval Base na nagka- 
sakit ng asbestosis, sakit sa baga na 
sanhi ng pagkakalanghap ng asbestos, 
dahil sa ilang dekadang pagtutuklap nila 
nito mula sa mga barko ng US Navy 
nang walang sapat na proteksyon. 

Sa pangkalahatan, mula 1984 
hanggang 1991, mayroon nang 1,259 
kasong nakasampa laban sa gubyer- 
nong US mula sa mamamayan ng 
ibang bansang bik- 
tima rin ng iba't 
ibang uri ng imper- 

yalistang pananalanta. Kung pagsa- 
sama-samahin ay may kabuuang 
$25.8 bilyon ang halaga ng danyos na 
hinihingi ng mga ito. Ang 5102-bilyong 
class suit ng mga biktima sa Pilipinas 
ang pinakamalaki. 

MALALANG KONTAMINASYON. 
Unang tumingkad ang usapin ng 
nakalalasong basura sa Clark at Subic 
nang maglabas ng ulat ang US Gen- 
eral Accounting Office (US GAO) 
hinggil dito noong 1992. Anang US 
GAO, kontaminado ang lupa at tubig 
sa ilalim (groundwater) ng mga da- 
ting base militar ng US kapwa sa 
sariling bansa at sa ibayong dagat. 

Kabilang sa mga natagpuang lason 
sa Clark at Subic ang polychlorinated 
biphenyl, tingga at iba pang mapa- 
nganib na kemikal na ibinaon lamang 
ng militar ng US sa lupa, at mga 
produktong petrolyo tulad ng solvent 
na benzene na tumagas mula sa 93- 
kilometrong tubong nagdurugtong ng 
dalawang base militar at naging sanhi 
ng kontaminasyon ng mga palayan at 
tubig pang-irigasyon sa paligid nito. 

Bukod sa US GAO, kumpirmado 
ng mismong US Department of De- 
fense, ng World Health Organization at 
ng ilang pribadong kumpanya ng US 
ang naturang kontaminasyon. Tinukoy 
din ng mga pag-aaral ang di pang- 
karaniwang dami ng kaso ng mga 
nagkakasakit ng lukemya at iba pang 
uri ng kanser sa mga komunidad sa pali- 
gid ng mga base, bukod sa abnormal 
ding dami ng mga may sakit sa bato, 
baga, balat at nervous system at 
kababaihang naaagasan, nagluluwal ng 
patay o may mga kapansanang sanggol. 

Tinatayang may 26-47 lugar sa 
mga dating base militar ng US na 
kontaminado ng nakalalasong basura 
(di bababa sa 16 sa Clark at 10 sa 
Subic) batay sa mga pag-aaral ng 
gubyerno at ng iba pang indepen- 

dyenteng organisasyon. 

KRIMINAL NA PAGPAPABAYA. 
Tiyak na dadami pa ang bilang ng mga 
biktima ng nakalalasong basura dahil 
sa patuloy na pagtanggi ng gubyerno 
ng US atng Pilipinas na linisin ang mga 
iniwang base militar. 

Patakaran ng US Department of 
Defense na takasan ang responsi- 
bilidad nito sa paglilinis ng anumang 
nakalalasong kontaminasyong mata- 
tagpuan sa mga base militar nito sa 
ibang bansa matapos itong lisanin ng 
mga tropa nito. Pananagutan na raw 
ito ng gubyerno ng bansang iyon. 

Tulad ng amo nitong imperyalista, 
wala ring tulong na ibinibigay ang 
rehimeng Estrada sa mga biktima. 
Hindi sila binibigyan ng karampatang 
serbisyo ng Philippine General Hos- 
pital, National Kidney and Transplant 
Institute, Philippine Heart Center at iba 
pang ospital ng gubyerno dahil umano 
sa kakulangan ng pondo. 


MALINAW NA HINDI KUSANG-LOOB NA 
pananagutan ng imperyalismong US at 
ng tutang rehimen ang responsibilidad 
nito sa mga biktima ng nakalalasong 
basura. Sa unang pagdinig sa kasong 
isinampa ng 300 biktima noong 
Setyembre sa Lunsod ng Angeles, wala 
ni isang kinatawan ng mga gubyerno ng 
US at Pilipinas ang dumalo. Ang 
kasong isinampa noon pang 1992 ng 
mga biktima ng asbestosis ay nagbu- 
nga lamang ng mga “di kumpletong 
bayad” nang mula ilang daan hanggang 
ilang libong dolyar sa mga biktima. 
Samantala, marami sa mga nagkasakit 
ay namatay na. 

Kailangang walang pagod na 
ilantad, batikusin at panagutin ang 
imperyalismong US at ang mga papet 
na rehimen nito sa kanilang kriminal na 
pagkakasala sa mga biktima ng 
nakalalasong basura. Kailangang 
iugnay ang pakikibakang ito sa 
pakikibaka laban sa pananalanta ng 


Kailangang walang pagod na ilantad, batikusin at 


SLA 


Tanda ng pagtanggi nila sa 
problema at pagbabalewala sa kapa- 
kanan ng mga biktima ang hindi 
pagsaklaw sa mga base militar ng isang 
kasunduan hinggil sa pangangalaga ng 
kalikasan na pinirmahan ni Estrada at 
ng presidente ng US na si William 
Clinton noong Hulyo. Wala ring silbi 
ang executive order ni Estrada noong 
Enero na nag-uutos sa pagbuo ng isang 
task force na mag-aasikaso sa 
paglilinis ng mga base dahil wala itong 
magawa kundi “makiusap” sa US na 
gawin ito. 


panagutin ang imperyalismong US at 
ang mga papet na rehimen nito sa 
kanilang kriminal na pagkakasala sa 
mga biktima ng nakalalasong basura. 


imperyalismong US at ng kakutsabang 
rehimeng Estrada sa buhay at 
kabuhayan ng buong sambayanan. 
Kailangan ding ikawing ang pakiki- 
bakang ito sa pakikibaka ng mga 
biktima sa iba pang bansa at sa 
malawak na kilusang anti-imperyalista 
na sumusulong sa buong mundo. 
Tanging ang mahigpit na pagkakaisa 
at puspusang paglaban ng lahat ng api 
at pinagsasamantalahang mamamayan 
ang magpapabagsak sa imperyalis- 
mong US at makapaggagawad ng 
katarungan sa mga biktima nito. Œ 


Sa ilalim ng VFA 
Ibayong imperyalistang panghihimasok 


N 


M ahigit nang isang taon sapul nang pinagtibay ng reaksyunaryong 
senado ang Visiting Forces Agreement (VFA). Sa pamamagitan 
nito at ng iba pang kasunduang militar, patuloy na binibigyan ng US ng 
suportang estratehiko, lohistiko, paniktik at moral ang reaksyunaryong 
AFP. Nais ng imperyalismong US na tiyaking maaasahan ang tutang 
sandatahang lakas na supilin ang rebolusyonaryong kilusan sa Pilipinas, 
pangalagaan ang sabwatang paghahari ng US at lokal na reaksyunaryong 
uri sa bansa at maging epektibong instrumento ang AFP sa pagtataguyod 
ng interes ng US sa rehiyong Asia-Pacific. 


Matingkad na mga palatandaan ng 
papalakas na presensya at aktibidad 
ng militar ng US sa iba't ibang dako 
ng bansa ang sumusunod na mga 
pagsasanay-militar na idinaos ngayong 
taon pagkatapos ng Balikatan 2000 
noong Enero-Marso: 

COOPERATION AFLOAT READINESS 
AND TRAINING O CARAT 2000. Ang 
CARAT na unang-unang inilunsad dito 
sa Pilipinas (Fort Magsaysay, Nueva 
Ecija) noong Hunyo ay may layuning 
pahigpitin ang tulungan sa pagitan ng 
Marine Corps ng US at ng Pilipinas 
na “balang araw ay magkatuwang na 
lalaban sa isang larangan ng digma” at 
sanayin ang mga tropa sa mga taktika 
at pamamaraan sa pagpatrulya, squad 
and platoon small arms live fire at 
placing demolition. Serye ito ng mga 
pagsasanay-militar sa pagitan ng US 

at ng mga bansa sa Asia. 

FLASH PISTON 007. Ang Flash Pis- 
ton 007 ay binuo ng dalawang 
pagsasanay mula Agosto 4 hanggang 
Agosto 28 sa Lunsod ng Toledo sa 
Cebu. Isinagawa ito ng 16-kataong 
pangkat ng US Navy SEALS at isang 
pangkat ng Philippine Navy Special 
Warfare Group. Binuo ng underwa- 
ter demolition, weapons familiariza- 
tion, sniper training, direct actions 
at field training exercise ang Flash 
Piston 007. 

BALANCE PISTON 00-05. Ang Bal- 
ance Piston 00-05 ay idinaos mula 
Agosto 15 hanggang Setyembre 22 sa 
Clark Air Base, Pampanga at Fort 
Magsaysay, Nueva Ecija. Ito ay pinag- 
samang pagsasanay sa “Jump school” 
ng mga tropang lokal at 90 myembro 
ng “A-Team” o elite na yunit ng Green 


AHAHA 


H 
Lh sA 


Berets o US Special Forces at 35th 
Special Operations Group ng US Air 
Force at ng Special Operations Com- 
mand ng Philippine Army. Ang Green 
Berets ay bihasa sa mga operasyong 
kumando sa kahit anong uri ng tereyn, 
may kakayahang magpaunlad, mag- 
organisa, mag-armas, magsanay, 
magturo o gumabay sa mga espesyal 
na operasyon ng lokal na pwersang 
laking-batalyon sa iba't ibang bansa. 

MARSURVEX 00-04. Ito ay pagsa- 
sanay para sa koordinadong opera- 
syong paniktik na isinagawa noong 
Setyembre 26-28 sa mga baybayin ng 
Mindoro Occidental at Pangasinan. 
Nilahukan ito ng mga myembro ng US 
Navy, Philippine Navy at Philippine Air 
Force. 

PALAH 01-01. Kasalukuyan itong 
inilulunsad sa Subic at San Antonio, 
Zambales. Kalahok dito ang 35 
elemento ng Philippine Navy at US 
Navy SEALS. Sinimulan ito nitong 
Oktubre 16 at nakatakdang tapusin sa 
unang linggo ng Nobyembre. 

Layunin umano ng mga pagsa- 
sanay na ito na “itaguyod ang panrehi- 
yong seguridad laban sa pamimirata, 
terorismo at iba pang mga krimen, 
gayundin ang seguridad sa mga evacu- 

ation center at pag-angkop sa mga 
natural na kalamidad”. Subalit ang mga 
pagsasanay ay kinatatangian, sa kalak- 
han, ng operasyong kumando kapwa 
sa lupa, himpapawid at karagatan, ng 
paratrooping at small-unit opera- 
tions, ng pagpanday ng mga pangkat 
na may kakayahan sa mabilisang 
disposisyon (rapid deployment 
Jorces) gayundin sa paggamit ng tac- 
tical satellite communication, burst 
transmission, mga radyong high-fre- 
quency at global positioning system 
para sa sistemang pangkomunikasyon. 

Ang lahat ng ito ay nasa balangkas 
ng estratehiyang pasulong na dispo- 
sisyon o forward deployment strat- 
egy. Tampok dito ang pirmihang 
presensya ng Seventh Fleet ng US 
Navy sa rehiyong Asia-Pacific. 
Alinsunod rito, nakatitiyak ang US na 
mabilis itong makapagpapadala ng 
mga tropa saanman ito maglunsad ng 
digmang agresyon sa Asia-Pacific 
hanggang sa Middle East. Dito'y 
gagamitin ng US ang mga daungan, 
paliparan at iba pang pasilidad ng 
mga bansa tulad ng Pilipinas na may 
umiiral na VFA at iba pang kasun- 
duang militar. 

Alinsunod rito, nagmamantine rin 
ng mahigpit na pakikipag-ugnayang 
militar ang US sa iba't ibang reak- 
syunaryong estado sa Asia upang 
ibayong patatagin ang kontrol nito sa 
rehiyong Asia-Pacific. 

Bukod sa Pilipinas, may bilateral 
na kasunduang militar ang US sa Thai- 
land, South Korea, Japan at Austra- 
lia. Naglulunsad ang mga ito ng 
humigit-kumulang 300 pagsasanay- 
militar sa buong Asia taun-taon. 

Samantala, ibayong pinahihigpit ng 
US ang relasyong militar nito sa papet 
narehimen ng Pilipinas. Nang puntahan 
ni Estrada ang imperyalistang amo nito 
noong Hulyo, isa sa mga naging tam- 

pok na paksa ang paghiling ng ayudang 
militar para sa AFP. Bilang tugon, 
pinagkalooban ng pangulo ng US na 
si William Clinton si Estrada ng 
kagamitang militar na nagkakahalagang 
$105 milyon: walong UH-1H o Huey 
na helikopter, 100 trak, mga pyesa 
para sa pagkukumpuni ng walong 
nakagaraheng eroplanong C-130, 
isang Coast Guard cutter at dalawang 
patrol boat. 

Ang pagtaon sa mga pinagsamang 


pagsasanay-militar ng pagbisita sa 
Pilipinas ng mga imperyalistang sugong 
sina US Defense Secretary William 
Cohen noong Setyembre 15 at 
kumander ng mga tropa ng US sa Pa- 
cific na si Adm. Dennis Blaire noong 
Setyembre 24 ay palatandaan muli ng 
kaseryosohan ng US na panatilihing 
matapat at epektibong instrumento ang 
AFP at reaksyunaryong rehimeng 
Estrada ng kontra-rebolusyon sa 
Pilipinas at buong Asia. Œ 


Pang-aabuso ng tropang Amerikano 


NAUNA NANG BUMIKTIMA SA MGA KATUTUBO AT IBA PANG ORDINARYONG 
sibilyan ang Balikatan 2000 noong Enero-Marso. Nang patapos na 
ang Balikatan, pinagbubugbog noong Marso 6 ng tatlong sundalong 
Amerikano si Marcelo Batistil, isang drayber ng taksi sa Cebu. Ang 
mga sundalo ay kabilang sa USS Blue Ridge na dumaong sa Cebu 
bago ito bumalik sa punong himpilan nito. 

Hindi gumagampan ng upisyal na tungkulin ang tatlong sundalo nang 
bugbugin si Batistil. Subalit imbes na parusahan sa ilalim ng batas ng 
Pilipinas, pinauwi ang mga ito at ipinaubaya sa mga korte ng US ang 
paglilitis sa kanila. Labag ito sa mismong isinasaad maging ng buktot 


na VFA. 


Noong huling linggo ng Hunyo, namatay si Arnelo Gabiola, 18, at 
ang pinsan niyang si Rolley Narvares, 17, at nasugatan si Jordan 
Villarmina, 11, nang sumabog ang isang granada ng M79 habang nag- 
iipon sila ng panggatong sa pinagdausan ng Flash Piston 007 sa Lunsod 
ng Toledo, Cebu. Hindi ipinagpaalam sa lokal na pamahalaan ng Toledo 
ang paggamit sa loob ng Atlas Consolidated Mining Development Corp. 
mula Agosto 14 hanggang 19 bilang firing range ng may 30 sundalong 
US Navy SEALS at Philippine Navy. Bukod rito, wala ring inilabas na 
babala para sa kaalaman ng publiko hinggil sa naturang pagsasanay. 
Hindi rin tinupad ng mga tropa ang obligasyong linisin ang lugar na 
pinagdausan ng pagsasanay. Hanggang sa kasalukuyan ay hindi inaako 
ng US ang responsibilidad nito sa pinsalang tinamo ng mga biktima. 

Samantala, muling lumalaganap ang prostitusyon sa mga lugar na 
saklaw ng Balikatan sa Clark at Subic sapul nang lansagin ang mga 
base militar ng US noong 1991. Bunsod rin ng VFA ang talamak na 
pagsasamantala sa kababaihan at kabataang pumapasok sa 
prostitusyon dahil sa matinding kahirapan. 

Ang United Nations 


Tagapagtanggol ng imperyalismo 


inanap ang Millennium Summit ng United Nations (UN) noong 
Setyembre 2000 sa gitna ng tumitinding galit at protesta ng 


mamamayan sa buong daigdig laban sa imperyalistang “globalisasyon”. 
Sa iba't ibang bahagi ng mundo, mula Seattle hanggang Prague, 
patuloy na bumubuhos sa mga lansangan ang mga manggagawa, 
magsasaka, kababaihan, kabataan at iba pang inaaping 


mamamayan upang mariing tuligsain ang mga patakarang 
neoliberal at ang papel na ginagampanan ng World Bank 


maang 


(WB), International Monetary Fund (IMF) at World s a 
Trade Organization (WTO). Karaniwang ginagamitang “EZS 
UN---ang diumano'y representante ng pandaigdigang 
komunidad--upang bigyan ng makatao at mapag- 


kawanggawang mukha ang mga imperyalistang dikta at Cf 
pananalasa habang ang mas matigas na adyenda ay 
idinadaan sa lubos na kontroladong mga ahensya gaya 
ng WB-IMF-WTO kundiman sa pamamagitan ng 
tahasang unilateral na mga agresyong militar. 


Sa ginanap na Millennium Sum- 
mit, inadyenda ng UN ang “pagpawi 
sa kahirapan at mga digmaan” sa 
mundo dahil “insulto” umano ito sa 
sangkatauhan. Dahil di mapagtakpan 
ang malawak na di pagkakapantay- 
pantay ng mga bansa at mamamayan, 
bilang tagapagtanggol ng imperyalis- 
mo, pinagtakpan ng UN ang katoto- 
hanang ang ugat ng lahat ng ito ay ang 
pandarambong at pang-aapi ng mga 
imperyalista kasabwat ang mga 
naghaharing uri sa mga neokolonya. 
Gayundin, inabswelto ng UN ang 
imperyalismo sa mga krimen nito 
laban sa sangkatauhan sa pamama- 
gitan ng pagdeklara na ang puno't 
dulo ng digmaan ay kahirapan at hindi 
ang walang patumanggang agresyon 
at pandirigma ng mga imperyalista at 
ng kanilang mga lokal alipures sa 
lumalabang mamamayan. 

Inaamin ng mga imperyalistang 

kumokontrol sa 
UN na namamayani 
ang “bagong kaguluhan 
sa daigdig” sa halip na 
“bagong kaayusan” na 
ipinamarali pagkatapos 
ng “Cold War”. Hindi na 
rin pinasusubalian ng 
kanilang mga bayarang 
ekonomista't “eksperto” 
ang paglala ng krisis at 
paghihikahos sa halip ng 
pamamayani ng paglago at kasagana- 
ang ipinangako ng “globalisasyon”. 
Ayon sa mga pag-aaral ng UN at ng 
WB, 2.8 bilyong mamamayan (halos 
kalahati sa populasyon ng daigdig) 
ang nasa hangganan ng kahirapan at 
ang dagdag na higit isang bilyon ay 
namumuhay sa absolutong kahirapan. 
Ngunit ang pagtalikod sa dating 
mga proklamasyon ng tagumpay ay 
hindi simpleng pagkilala sa nagdudu- 


milat na katotohanang pinalala nito 
ang dati nang kaawa-awang kala- 
gayan ng napakalaking bilang ng 
mamamayan sa mundo. Tulak din ng 
kunwa'y kritikal na pananaw sa 
“elobalisasyon” ang hangad para 
magkonsolida, muling magpalakas, 
bawiin ang inisyatiba at muling ibwelo 
ang neoliberalismo at mga patakaran 
ng liberalisasyon, deregulasyon at 
pribatisasyon. 


Oktubre 2000 “ANG BAYAN 


Matapos ang mahabang retorika, 
todo-todong ipinagtanggol sa UN, sa 
pamamagitan ng kalihim nitong si 
Kofi Annan, ang pangunahing 
imperyalistang patakaran sa panga- 
ngatwirang mas malalaki ang 
benepisyo nito kaysa masasamang 
epekto. Idineklara niya sa UN na ang 
tanging paraan sa pagkontra sa 
malalalang epekto ng “globalisasyon” 
ay ibayo pang “globalisasyon”. 
Reaksyunaryo at makitid ang kaisipan 
nitong malulutas ang lahat ng pan- 
daigdigang problema sa pamamagitan 
ng pagkakawanggawa ng imperyalis- 
mo sa anyo ng “pagpapatawad” 
sa mga utang ng pinakamahi- 
hirap na bansa at ng pagdagdag 
sa ayudang kunwa”y makatao at 
pangkaunlaran. 

Kakoro ng World Bank at 
na kahirapan sa kawalan o 
kakulangan ng pang- 
ekonomyang paglago 
ng mga bansa at di 
pagkakapantay- 
pantay sa mga 
pagbabago sa tek- 
nolohiya at trabaho, 
diskriminasyon sa 
kababaihan at labis- 
labis na regulasyon sa 
kalakalan. Habang sina- 
sabing maaaring pinalalala ng 
“globalisasyon” ang nasabing mga 
suliranin, mariing itinatanggi ng UN 
na ang mga ito ay direktang 
epekto ng neoliberalismo. Kung 
kaya't sadyang kahungkagan 
ang matayog na target na 
bawasan ang bilang ng 
maralitang mamamayan at iba 
pang “makataong” programa ng 
ahensya. 

Sa gitna ng malawak na 
kaguluhan sa mundo, itinulak ng mga 

T; 
H 


imperyalista, partikular ng US, ang 
ibayong pagpapalakas sa pwersang 
“tagapamayapa” ng UN upang ikubli 
sa likod ng “makataong” interbensyon 
ang kanilang lantarang panghihimasok 
sa mga rehiyong nakataya ang 
kanilang interes. Ininstitusyunalisa ng 
ahensya ang kalakaran ng “pag- 
suspinde” sa soberanya ng isang 
bansa habang ito ay may panloob na 
armadong tunggalian at binigyang- 
katwiran ang papatindi at papalawak 
na agresyong militar laban sa mga 
bansang tumututol sa kanilang mga 
patakaran. 


aming mayroong kinakailangang 
pagbabago sa istruktura at kalakaran 
ng mga ito, pinalalabas ng UN na 
bukas sila sa hinaing ng mamamayan 
at sa gayon ay muling magiging 
katanggap-tanggap ang kanilang mga 
patakaran at programa. 

Ngunit kahit napipilitan itong 
amining may namamayaning kagulu- 
han sa mundo, patuloy na minamaliit 
ng UN at mga imperyalista ang 
lumalawak na protesta laban sa 
patakarang “globalisasyon” na sa 
ngayon ay mabilis na tumutungo 
sa laganap na paglaban ng mama- 


Matapos ang mahabang retorika, todo-todong 

ipinagtanggol sa UN, sa pamamagitan ng kalihim 

nitong si Kofi Annan, ang pangunahing imperyalis- 
tang patakaran sa pangangatwirang mas 


Itinakda rin ng 

UN ang sariling 
mga ahensya at ang 
IMF, WB, WTO at 
iba pang imperya- 
listang institusyon bilang 
mga tagapatupad ng 
“bagong” programa 
laban sa kahirapan at 
digmaan. Pinalalabo 
; ang katotoha- 
N nang ang mga 
N ahensyang ito 
N > ayimportanteng 
) mga instrumento 
ng imperyalistang 
pandarambong. Pinagtatakpan nito 
ang pinsala at pambubusabos na 
idinulot ng kanilang mga programa, 
laluna ng IMF at World Bank. Sa pag- 


malalaki ang benepisyo nito kaysa 
masasamang epekto. 


mayan sa pandaigdigang sistema ng 
kapitalismo at mga krisis nito. 
Gayunpaman, hindi na nila mapag- 
tatakpan ang pinsalang dulot sa 
mamamayan ng kanilang “pang- 
ekonomyang modelo” ng neoliberal 
na kaunlaran. Mismong mga 
institusyon nila ang tinamaan na ng in- 
ternal na kaguluhan at umiikot na ang 
ulo ng kanilang mga eksperto sa 
paghahanap ng “bagong modelo”. 

Ipinapakita ng “bagong kagulu- 
han sa daigdig” ang lalim ng krisis ng 
pandaigdigang sistemang kapitalista. 
Nararapat lamang na samantalahin ito 
ng proletaryado sa buong mundo 
upang isulong ang interes ng kanilang 
uri at ng lahat ng inaaping mamamayan 
tungo sa ganap na pagpapabagsak ng 
imperyalismo. Œ 

2 
Š MGA BALITA NG PAKIKIBAKA 


MARTSA-CARAVAN 
NG MGA MAGSASAKA, 
MATAGUMPAY 
NA INILUNSAD 


LIBU-LIBONG MARALITANG MAGSASAKA 
MULA SA HILAGA AT GITNANG Luzon 
at Timog Katagalugan ang naglunsad 
ng isang linggong martsa-caravan 
nitong ikatlong linggo ng Oktubre 
upang ilantad at tutulan ang mala- 
wakang paglabag sa mga karapatang- 
tao sa kanayunan at ang laganap na 
pagpapalit-gamit at pang-aagaw ng 
lupa sa mga magsasaka, igiit ang 
pagpapatupad ng tunay na reporma sa 
lupa at itulak ang pagpapatalsik kay 
Estrada. 

Matagumpay na nailunsad ang 
martsa-caravan sa kabila ng maka- 
ilang-ulit na panghaharas ng pulisya at 
militar sa mga demonstrador bago sila 
makarating sa Metro Manila. 

Rurok ng kilos-protesta ng mga 
magsasaka ang rali sa Mendiola nitong 
Oktubre 20 kung saan isinigaw ng mga 
demonstrador ang malaking panana- 
gutan ng rehimeng Estrada sa uring 
magsasaka at ang kagustuhan nilang 
alisin ito sa poder. Bago nito, naglamay 
ang mga magsasaka sa tapat ng De- 
partment of Agrarian Reform at sa 
tanglaw ng mga sulo ay binatikos nila 
ang huwad na programa sa reporma 
sa lupa ng rehimeng Estrada. 
Naglunsad rin ng programa sa bawat 
bayang tinigilan ng mga demonstrador. 

ALYANSA, BINUO, SUNUD-SUNOD NA RALI IDINAOS 
UPANG IGIIT ANG PAGBIBITIW NI ESTRADA 


ISANG MULTISEKTORAL NA ALYANSA, ANG “ESTRADA RESIGN MOVEMENT”, 
ang binuo nitong Oktubre upang pamunuan ang kilusan para igiit kay 
Joseph Estrada na kusa siyang magbitiw, kundi”y patatalsikin siya. 

Puu-puong libong mamamayan mula sa iba't ibang uri, sektor at 
pwersang pampulitika ang naglunsad ng sunud-sunod na kilos-protesta 
nitong huling hati ng Oktubre upang isigaw ang “Erap resign!” bunga ng 
iskandalo hinggil sa hweteng na ibinunyag ni Luis “Chavit” Singson at iba 
pang kasong kriminal na kinasasangkutan ni Estrada. 

Nitong Oktubre 18, nagtipon ang umabot sa 20,000 mamamayan sa 
Ayala Avenue sa Lunsod ng Makati upang ipahayag ang kanilang 
kagustuhang tanggalin si Estrada sa poder. Kabilang sa mga tagapagsalita 
sarali ay mga kinatawan ng mga militanteng organisasyon, mga dating 
rebeldeng militar, mga taong simbahan, mga negosyante at mga pulitikong 
anti-Estrada. Tulad ng naganap sa mga malakihang rali noong dekada 
"80 laban sa pasistang diktadurang Marcos, umulan ng confetti mula sa 
matatayog na gusali sa Makati. Iwinagayway ang samutsaring kulay ng 
mga bandila ng iba't ibang grupo at organisasyon na nagkaisa sa 
panawagang magbitiw si Estrada. Idineklara ng mga demonstrador sa 
Makati na linggu-linggo silang magdaraos ng rali hangga't hindi nagbibitiw 
si Estrada. 

Sinundan ito ng iba pang mga kilos-protesta nitong Oktubre 25 at 27 
di lamang sa Metro Manila kundi sa mga lunsod ng Bacolod, Cebu, Cagayan 
de Oro, Davao, Butuan, Pagadian at Iligan. Sa mga rehiyon sa labas ng 
Metro Manila, nagbuo rin ng kani-kanyang alyansa tulad ng “No-Erap” 
(Negros Occidental-Estrada Resign as President) sa Negros, I-scrap Erap 
(Ilonggos Solidarity Campaign to Remove Erap as President) sa Panay, 
“Resign Now” sa Lunsod ng Davao at “Resign, Impeach and Oust Erap 
Now Movement” sa Lunsod ng Butuan. 

Bago nito, nagdaos din ng prayer rally nitong Oktubre 17 ang iba't 
ibang personalidad na anti-Estrada sa pangunguna nina Corazon Aquino 
at Jaime Cardinal Sin. Ang prayer rally na dinaluhan ng mahigit 2,000 
katao ay ginanap sa EDSA Shrine sa Lunsod ng Mandaluyong. Dito'y 
binatikos nila ang kawalan ni Estrada ng moral na karapatang mamuno at 
nanawagan si Aquino kay Estrada na magbitiw na. 


1 SUNDALO PATAY, 1 SUGATAN SA AMBUS SA MT. PROVINCE 


ISANG SUNDALO ang namatay at 
isa ang nasugatan nang tambangan 
sila ng mga Pulang mandirigma nitong 
Oktubre 2 sa Bontoc, Mountain 


Province. Ang mga inambus na 
sundalo ay kabilang sa 19th Special 
Forces Company ng Philippine 
Army. 

1 SUNDALO PATAY, 4 SUGATAN 
SA PANANAMBANG SA ABRA 


ISANG SARHENTO ng Philippine 
Army ang namatay habang si Capt. 
Hector Adriano at tatlo pang sarhento 
ang nasugatan nang tambangan sila ng 
mga Pulang mandirigma ng BHB sa 
Baay-licuan, Abra nitong Oktubre 23. 
Ang mga tinambangang sundalo ay 
pawang mga elemento ng 17th IB. 


1 SUNDALO, 3 CAFGU PATAY 
SA AMBUS SA AGUSAN 


ISANG SUNDALO at tatlong ele- 
mento ng CAFGU ang namatay nang 
tambangan sila ng BHB nitong 
Oktubre 17 sa Barangay San Policar- 
pio, San Luis, Agusan del Sur. Ang 
mga inambus na tropa ay kabilang sa 
pinagsanib na 32nd at 36th IB ng Phil- 
ippine Army. 


BAGONG PARTIDONG 
PULITIKAL, ITINATAG 


ITINATAG nitong Oktubre 27 ang 
“Bayan Muna”, isang partidong 
pampulitikang kinaaaniban ng mga 
maralitang sektor ng lipunan. Layunin 
nitong harapin ang mga isyu ng 
korupsyon, dayuhang paghahari at 
pyudal na pagsasamantala. 

Ang partidong pinamumunuan 
nina Satur Ocampo (presidente), Dr. 
Reynaldo Lesaca (tagapangulo), 
Crispin Beltran at Nathaniel Santiago 
ay lalahok sa halalan sa 2001. 

MGA BALITA NG PAKIKIBAKA 


MATATAGUMPAY NA TAKTIKAL NA OPENSIBA, 
INILUNSAD SA BIKOL 


ISANG SERYE ng matatagumpay na 
taktikal na opensiba ang inilunsad ng 
Bagong Hukbong Bayan sa Bikol 
ngayong Oktubre. Bukod sa matataas 
na kalibreng armas na nasamsam ng 
mga Pulang mandirigma, apat na tropa 
ng kaaway ang namatay at walo ang 
sugatan sa mga opensiba: 

Nitong umaga ng Oktubre 10, 
isang kalibre .50 at kalibre .30 masing- 
gan, isang M16 at dalawang radyo ang 
nakumpiska nang tambangan ng BHB 
ang mga elemento ng 3 1st IB ng Phil- 
ippine Army sa Sityo Patag, Barangay 
San Isidro, San Lorenzo Ruiz, 
Camarines Norte. Dalawang sundalo 
ang namatay at anim ang nasugatan sa 
ambus. 

Ayon sa ulat koresponsal mula sa 
BHB-Bikol, ang mga tinambangang 
sundalo ay lulan ng isang armored per- 
sonnel carrier (APC) at sasaklolo sana 
sa iba pang mga tropa ng 31st IB na 
nireyd ng BHB sa Sityo Butan ng 
naturan ding baryo noong umaga ring 
iyon. Nawasak ang APC nang 


pasabugan ito ng land mine. Sabay- 
sabay na pinaputukan ng mga Pulang 
mandirigma ang mga sundalo na 
nagkaripasan ng takbo. 

Samantala, isang sundalo ng 42nd 
IB ng Philippine Army ang namatay at 
isa ring sundalo ang nasugatan nang 
tambangan sila ng BHB nitong Oktubre 
3 nang madaling araw. Ang mga 
sundalo ay inambus habang nagpapat- 
rulya sa Barangay Haguimit, Lupi, 
Camarines Sur. Batay sa ulat kores- 
ponsal ni Kasamang Ramona Caceres 
ng Public Information Office ng BHB 
sa Camarines Sur, ang opensiba ay 
matagumpay na nailunsad sa tulong na 
rin ng mga lihim na kontak sa AFP. 

Samantala, isang pulis ang nama- 
tay nang salakayin ng mga Pulang 
mandirigma ang detatsment ng Philip- 
pine National Police sa Tanday, Nabua, 
Camarines Sur nitong Oktubre 7. 
Noong araw ding iyon, pinarusahan ng 
BHB si Cpl. Arnulfo Esquelo sa 
Barangay San Roque, Bulan, Sor- 
sogon. 


KUMPANYA SA PAGTOTROSO, PINARUSAHAN SA ISABELA 


PINARUSAHAN ng mga Pulang 
mandirigma sa ilalim ng Benito Tesorio 
Front (BTF) ng BHB ang isang 
kumpanya sa pagtotroso sa Isabela. 
Sinalakay ng BHB noong Setyembre 
21 ang logging pond ng Liberty Log- 
ging Corp. (LLC) sa Barangay 
Dicamay Uno, Jones at sinunog ang 
siyam na trak, dalawang buldoser 
at isang tanker. Tinatayang umabot sa 
P5 milyon ang pinsalang tinamo ng 
LLC. 


Ayon sa ulat koresponsal ng BTF, 
pinarusahan ang kumpanya dahil sa 
patuloy na paglabag nito sa patakaran 
ng rebolusyonaryong kilusan na 
nagbabawal sa malakihang komersyal 
na pagtotroso (corporate logging) sa 
lugar. Maagap ding tugon ito, anang 
BTF, sa kagustuhan ng mamamayan 
sa lokalidad na itigil na ang pagtotroso. 
Naisagawa ang opensiba sa kabila ng 
walang humpay na operasyon ng 
502nd Brigade ng Philippine Army. 

